Blåvannymfer (overfamilie)

Isostictidae 
 Platystictidae 
 Protoneuridae
 fjærbeinvannymfer 
 blåvannymfer 
 Pseudostigmatidae 


Blåvannymfer (Coenagrionoidea) er en delgruppe av øyenstikkere, (Odonata). Blåvannymfer regnes blant de mest primitive delgruppene blant insektene.

Blåvannymfer er de  «små», vanligvis mye mindre enn øyenstikkere og libeller.  Men de er allikevel langt større enn de fleste andre insekter.  Kroppen er mellom 40 og 100 millimeter hos de fleste artene. Størrelsen  kan varierer mellom de ulike artene. I Mellom- og Sør-Amerika finnes noen store vannymfer i familiegruppen Pseudostigmatidae, som kan ha vingespenn på opptil 140 millimeter.

Blåvannymfer har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier).

Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.

De er utbredt i hele verden unntatt i Antarktis og Arktis.  De fleste arter finnes i varmere strøk.

 Systematisk inndeling 

 ordenen øyenstikkere, (Odonata)  
 delgruppe vannymfer (Zygoptera)  
 overfamilie   blåvannymfer, (Coenagrionoidea) 
 familie Isostictidae – ikke i Europa
 familie Platystictidae – ikke i Europa
 familie Protoneuridae – ikke i Europa
 familie fjærbeinvannymfer (Platycnemididae)  
 familie blåvannymfer (Coenagrionidae) 
 familie Pseudostigmatidae – ikke i Europa

 Kilder 
 Fauna Europa (2004) Fauna Europaea version 1.1,  www.faunaeur.org – utbredelsesdatabase for europeiske dyr. 
 Sahlén, Göran. 1996. Sveriges Trollsländor. Feltbiogerna. 165 sider. ISBN 91-85094-43-9 
 Coenagrioidea - http://www.taxonomy.nl

 Eksterne lenker 

  www.nhm.uio.no/norodo/  – Et norskspråklig nettsted om norske øyenstikkere.

Kategori:Øyenstikkere